
Posebni otisak iz »Katoličkog Lista« br. 40 (1 X) i 
41 (8. X.) 1942. 


ZAGREB 1942... 


oeikani . .. 


S dopuštenjem Nadbiskupskog Duhovnog Stola 
u Zagrebu od 3. X. 1942. pod br. 10682/42. 


=_ M 
NARODNA TISKARA, ZAGREB 


IVOD. 


U zbirci knjiga Sv Pisma Staroga i Novoga Za- 
vjeta nalazimo prete 1 broj takovih knjiga, koji- 
ma katolička Crkva | red značaja svrhunaravskog 
nadahnuća i kanonic: *ta još posebno priznaje 
povijesni značaj, a to je skup povijesnih knjiga 
Sv. Pisma St. i N. Zav, ta. Kada se tim knjigama 
pripisuje povijesni znač j, onda to znači, da su 
u njima opisane zbiljske i stvarne povijesne činje- 
nice, bilo da se radi o istinitim zbivanjima povi- 
jesnih događaja, bilo o životu i djelovanju odnos- 
nih povijesnih osoba, a ne možda samo o kakvim 
fingiranim osobama ili izmišljenim prispodobama, 
koje eventualno mogu imati kakvu poučnu svrhu, 
ali inače da nikad nisu stvarno postojale niti se 
zbivale. 

Budući da se pod kraj 19. stoljeća usljed pre- 
velikog upliva racionalizma našlo i katoličkih tu- 
mačitelja Sv. Pisma, koji su stali naginjati racio- 
nalističkim tumačenjima nekih povijesnih knjiga 
Sv. Pisma u smislu alegorija te pučkog ili mitskog 
pripovijedanja, bilo je najviše crkveno Učiteljstvo 
ponukano, da zauzme određen stav u tom pitanju. 
Zato je ponajprije papa Leon XIII. u svojoj enci- 
&lici *>Providentissimus Deus« od 18. XI. 1893. 
jasno upozorio na pogibao racionalističkih zablu- 
da i istaknuo glavna načela, kojih se imađu držati 
katolički tumačitelji Sv. Pisma, a među tim je 
načelima najznatnije ovo: da konačno pravo 
prosuđivanja ispravnog smisla u 
tumačenju Sv. Pisma pripada nepre- 

varljivom predstavništvu crkvenog 
Učiteljstva. Napose je u toj enciklici važan 
stavak, kojim se određuju smjernice za tumačenje 
povijesnih knjiga Sv. P. tako, da nije slobod- 
no odstupati od doslovnog kao naj- 
prirodnijeg smisla, osim ako kakav 
razlog brani držati se tog smisla, ili 
ga sili napustiti kakva nužđa!. Apo- 
stolskim pak pismom »Vigilantiae« od 30. X. 1902. 
osnovan je kao pomoćni organ o bok crkvenom 
Učiteljstvu za biblijska pitanja »Papinski odbor 
za biblijska pitanja« (Pontificia Commissio de Re 
Biblica)*', kojemu je stavljeno u dužnost, da pom- 
no bdije u prvom redu nad ispravnim tumačenjem 
Sv. Pisma, a zatim i nad svim onim naukama, 
Koje su bilo u neposrednoj bilo u posrednoj vezi 
sa Sv. Pismom, te da u slučaju možebitnih zablu- 
dA i sumnja upozorava na njihovu opasnost i da- 
je smjernice za ispravno tumačenje Sv. Pisma u 
skladu s pokladom vjerskog i ćudorednog nauča- 
vanja katoličke Crkve. 

Među odgovorima na različite upite, koji su od 
toga vremena bili stavljeni na tu Papinsku Biblij- 
sku Komisiju, znatan je odgovor, što ga je dala 
dne 23. VI. 1905. na pitanje, koje glasi: 

»Da li se može dopustiti kao načelo ispravnog 
tumačenja mišljenje, koje drži, da knjige Sv. Pis- 
ma, što se smatraju kao povijesne, bilo u cijelosti, 
bilo djelomično, kadkada ne pripovijedaju u pra- 
vom smislu i stvarno istinitu povijest, nego da 
imađu samo nalik povijesti da naznače nešto raz- 
ličito od doslovnog povijesnog značenja ?« 

Kk? taj upit dan je negativan odgovor, koji 
g! : 


! Enchiridion Biblicum. Documenta ecclesiastica Sa- 
cram Scripturam spectantia. Auctoritate Pontificiae 
Commissionis de Re Biblica edita. Romae, apud Li- 
brariam Vaticanam, 1927. (u daljem tekstu navodimo 
pod EB), n. 97. 

* EB nn. 130—141. 


spisima izričito svrstavaju među apokrife'. 


»N e, izuzevši ipak slučaj, koji ne valja lako i 
bez promišljanja dopustiti, kada se može, ne pro- 
tiveći ge shvaćanju Crkve i njezinoj presudi, čvr- 
stim razlozima dokazati, da sveti pisac nije imao 
nakane iznijeti istinitu i u pravom smislu povijest, 
nego da je htio pod vidom i likom povijesti izložiti 
prispodobu, alegoriju, ili neki smisao, koji je stran 
pravom i doslovnom povijesnom značenju riječi«?. 

Premda ovom prigodom nije spomenut nikakav 
konkretni slučaj, na koje bi se knjige to imalo 
odnositi, ipak je iz tadašnjih okolnosti očito ra- 
zumljivo, da se mislilo na slučajeve racionalistič- 
kih pokušaja, da mnoge, naročito starozavjetne 
knjige, tumače u mitskom, alegorijskom, pjesnič- 
kom, ili u drugom kakvom prenesenom smislu. 
Pod kraj naime 19. stoljeća počeli su i neki kato- 
lički tumačitelji Sv. Pisma suviše približavati se 
ovim racionalističkim nazorima, koji osporavaju 
velikom broju povijesnih knjiga Sv. Pisma strogo 
povijesni značaj, pa ih svrstavaju u neku vrst 
»romantičnih pripovijesti«, od kojih da je možda 
tek jezgra historijska, a sve ostalo fantazija i 
priča, s tendencijom vjersko-ćudoredne pouke, da 
se tako ugodnije čita i lakšć pamti. Napose, što se 
tiče knjige o Tobiji, poznato je, da je poslije Lu- 
tera nekatolički kritici smatraju »pobožnom izmi- 
šljotinom«, ili u najpovoljnijem slučaju »izmišlje- 
nom pripoviješću«, koja se tek u vrlo neznatnom 
dijelu oslanja na povijesni temelj. Zato i pribra- 
jaju knjigu o Tobiji skupini apokrifa. To mi- 
šljenje zastupaju naročito: W. Erbt, I. T. Marshall, 
T. Andrč, R. H. Charles, O. Zčckler, E. Schiirer, 
D. C. Simpson i dr., koji Knjigu o Tobiji u svojim 


SEB n. 154. 
“ Sales Marco, O. P., La Sacra Bibbia commentata. 


Il Vecchio Testamento, vol. IV..I e II Esdra — Tobia 


— Giuditta — Ester — Giobbe. Torino 1933. str. 99; — 
Galdos Romualdo, Commentarius in librum Tobit, CSS, 
Parisiis 1930., str. XV—XVIII. 


Nažalost, i među katolicima našlo se nekih tu. 
mačitelja, koji su se djelomično priklonili prote- 
stantskom mišljenju, niječući povijesni značaj ove 
knjige i pribrajajući je među poučne parabole, 
kao J. Jahn, V. Movers, Dereser i još neki ano- 
nimni pisac, »koji ne nalazi nikakvog ni znanstve- 
nog ni bogoslovskog dokaza za povijesni značaj 
knjige o Tobiji«. O prvim trima kaže ugledni ka- 
tolički biblicist M. Hagen, da brane alegorijski 
značaj knjige o Tobiji više konjekturama, 
nego solidnim argumentima. U novije 
vrijeme priklonili su se alegorijskom tumačenju 
ove knjige, ali u nešto umjerenijem smislu, ovi 
katolički tumačitelji: A. Scholz, P. Vetter, E. Co- 
squin, K. Holzhey i E; Gigot. 


Njima nasuprot stoji postojana židovska preda- 
ja, kao što i opća predaja katoličke Crkve, koja 
ovu knjigu od iskona ubraja među povijesne, i do- 
sljedno drži, da se tu ne radi o kakvoj alegorij- 
skoj paraboli, a još manje o kakvoj izmišljenoj 
pripovijesti, nego o povijesnim osobama i događa- 
jima, Na stvarno povijesno značenje upućuju mno- 
gobrojne pojedinosti, kojima se govori u toj knjizi, 
kao na pr. navođenje Tobijina rodoslovlja, hrono- 
loški podatci o povijesnim događajima za asirsko- 
ga kralja Salmanasara (Tob. 1, 2) i topografske 
oznake (Tob. 1, 1; 6, 1—6;11,1i dr,), što sve 
predpostavlja, da se radi o istinitim i stvarnim 
povijesnim događajima. S druge strane ne da se 
protumačiti, kako bi bilo u skladu sa svrhom knji- 
ge: da utješi Izraelce, koji su živjeli u robstvu, 
pouzdanjem u Božju providnost i da ih potakne 
na vjerno vršenje Mojsijeva zakona, a osobito za 
djela milosrđa, i to sve jednom izmišljenom pri- 
poviješću, tim više, što bi se tu radilo i o izmišlje- 
nim čudesima. To bi naime značilo, da se u nadah- 
nutoj knjizi govori o lažnim čudesima, što bi očito 


* Galdos R., n. dj. str. 13, i bilj. na istoj str. pod 1. 


bilo u protivnosti sa značajem svrhunaravnog na- 
dahnuća, po kom se Duh Sveti ne može služiti laž- 
ju u svrhu davanja vjerske ili ćudoredne pouke 
ljudima. 

Istina, da alegorijski način govorenja, = prispo- 
dobe (parabolae) i pjesnički način izražavanja ne 
moraju biti (i stvarno u mnogim konkretnim slu- 
čajevima poučnih i pjesničkih knjiga i nijesu) ne- 
spojivi s činjenicom svrhunaravnog nadahnuća, ali 
u takvim slučajevima treba to utvrditi čvrstim do- 
kazima, a ne samo nagađanjima i nesigurnim 
predmnjevama. Tako na pr. za  »Pjesmu 
nad pjesmama« postoji od iskona židovska i krš- 
ćanska tradicija, da se imade tumačiti samo u ale- 
gorijskom smislu. Kod Psalama je sama pjesnička 
dikcija i stil takove naravi, da je nužno pojedine 
fraze i čitave odsjeke tumačiti u alegorijskom ili 
prenesenom značenju. Ali kod knjige o Tobiji i iz- 
vanjska i unutarnja svjedočanstva od iskona po- 
tvrđuju, da se tu ne može raditi o pukoj priči ili 
pripovijesti, ili samo o alegoriji, nego sve govori 
za to, da se ta knjiga uvijek smatrala povijesnom, 
kako u svjedočanstvima crkvene predaje, tako i u 
službenim izjavama najvišeg predstavništva crkve- 
nog Učiteljstva, 


I. Racionalistički prigovori protiv povijesnog zna- 
čaja knjige o Tobiji : 


Opće stajalište racionalizma u nijekanju  povi- 
jesnog značaja knjige o Tobiji upire se u glavnom 
na ove razloge: š 

a) U Tobijinoj se knjizi spominju čudesa, 
napose vidljiva pojava anđela; racionalizam na- 
čelno ne priznaje povijesnu mogućnost čudesnih 
pojava; dakle, dosljedno ne može priznati moguć- 
nost povijesnog značaja ove knjige. 

b) U Tobijinoj knjizi susrećemo se s nekim 
Seografskim i povijesnim poteško- 
ćama, koje su navodno u protimbi s povijesnim 
događajima i geografskim stanjem tadašnjeg vre- 
mena. 

€) Sadržaj knjige o Tobiji podsjeća na lite- 
rarnu ovisnost od priče o »zahvalnom 
mrtvacu« i priče o »mudrom Ahikaru« 

Ogleđajmo, dakle, što je na stvari s objektiv- 
nom vrijednošću tih racionalističkih prigovora! 

1) Načelno nijekanje mogućnosti 
čudesa. Nijekanje mogućnosti čudesa apriorna 
je zabluda racionalizma, postavljena na nedokaza- 
nim predpostavkama. Racionalistička bi kritika 
najprije morala dokazati, da su čudesa uopće ne- 


ih, t. j. Božju svemogućnost. Kad se 

de manje vjerodostojan, nego u referiranju drugih 
naravnih ili pozitivnih povijesnih činjenica? Kon- 
kretno, u našem slučaju trebalo bi iznijeti kon- 
kretne razloge, zašto u knjizi o Tobiji treba ču- 
desa smatrati izmišljenima. Po prvom načelu apri- 
orne negacije mogućnosti čudesa  racionalistička 
kritika dolazi u sukob s ispravnim poimanjem svoj- 
stava Božjega bitka; po drugom pak apriornom 
načelu dolazi u sukob s opstajanjem povijesnih 
činjenica, koje su zajamčene jednakom objektiv- 
nom nepristranošću povijesnih svjedoka, kao i po- 
vijesne činjenice svjetovne povijesti. 

U vezi s time pada i racionalistički prigovor o 
nemogućnosti pojave anđela u ljudskom liku. Za 
Božju svemogućnost ne može to pitanje predstav- 
ljati nikakva problema. Uostalom, nije to jedini - 
slučaj pojave anđela u vidljivom ljudskom liku, 
nego nam Sv. Pismo govori o sličnim pojavama 
dosta često. Tako n. pr.: pojava anđela na ulazu 
u zemaljski raj (Gen. 3, 24); pojave anđela kod 
pohoda Abrahama i Lotova izbavljenja iz propasti 
Sodome i Gomore (Gen. 18, 2; 19, 1-11); Jakov- 
ljeva borba s anđelom na povratku iz Mesopota- 
mije u Palestinu (Gen. 32, 23-30; isp. Os. 12, 4); 
pojave anđela, o kojima se govori u knjizi proroka 
Daniela (3, 49; 6, 22; 14, 33-38); pojava anđela 
Gabriela u NZ kod navještenja Ivanova i Isusova 
rođenja (Luk. 1, 11-20. 26-37) i kod samog Isuso- 
vog rođenja (Luk. 2, 9-13); na Maslinskoj gori 
(Luk. 22, 43); kod Isusova uskrsnuća (Mat. 28, 2; 
Mark. 16, 5; Luk. 24, 4-6; Iv. 20, 12); kod Petrova 
izbavljenja iz tamnice (Dj. Ap. 12, 7-16) i kod dru- 
gih zgoda. 

Isto tako nije nemoguće, da zao duh, u knjizi 
Tobijinoj (3, 8; 6, 14), posebno nazvan Asmodej 
(hebrejski »mayjs ili aramejski \wpoyis — za- 
tornik, nomen agentis od korjena vau — siliti, 
na odpad, uništiti, u hifilu: uništiti, zatrti, isko- 

rijeniti), može ljudima škoditi. Da zli dusi mogu 
kadkada zadobiti vlast nad ljudima, poznato 
je inače iz različitih slučajeva, što nam ih spo- 
minje Sv. Pismo, osobito ako ljudi privoljuju na 
napasti zlih duhova ili sasvim se podaju grijehu. 
Eva u zemaljskom raju nasjeda đavolskoj napasti 
(Gen. 3, 1-4; II. Kor. 11, 3); Saula opsjeda zao 
duh (I. Sam. 16, 14), kad ustraje u nepokornosti 
prema Božjim naredbama; u Novom Zavjetu često 
se govori o opsjednutima od zla duha, iz čije ih 
vlasti Isus Krist čudesno izbavlja (Mat. 9, 33; 15, 
22; Mark. 1, 34; Luk. 4, 33; 11, 14). Sasvim je na- 
dalje u skladu s dogmatskom naukom o fizičkoj 
moći anđela, da dobri anđeli mogu nadvladati zle 
anđele, kao n. pr. Arkanđeo Mihael Sotonu, pa 
tako je u ovom slučaju i Rafael svladao Asmodeja, 
koji je neizravno imao vlast nad  Raguelovom 
kćeri Sarom, onemogućujući joj udaju; Rafael je 
sputao  Asmođeja i udaljio njegovo djelovanje 
tako, da više nije mogao škoditi Sari (Tob. 8, 3). 

Nikakve poteškoće ne čini ime Rafael, koje 
ovdje simbolički odgovara njegovoj službi lije- 
čenja od duhovnih tjeskoba i od tjelesnih bolesti, 
kao što ni simboličko ime, kojim se predstavlja 
kao Azarija (Božji pomoćnik), sin Ananije (Božje 
milosti), te u njegovoj izjavi nema ništa neistinito, 
a opet postoji dovoljan razlog, da ovako privre- 
meno sakrije svrhunaravnu tajnu svog poslanja. 
Ništa ne smeta, što je ta izjava bila dvoznačna, 
tako da ju je Tobija razumio u značenju konkret- 
nih osoba. 


Napokon da se ovdje mimogred osvrnemo na 
mišljenje nekih (A. Kohut, J. H. Moulton), koji 
drže, da nauka o anđelima, kako dolazi do izra- 
žaja u knjizi o Tobiji, napose na onom mjestu, 
gdje Rafael govori o sedam duhova pred Gospo- 
dom (12, 15), odaje upliv parsističke nauke o 
Ameša Spenta, također je sasvim neosnovana. Po- 
znavanje anđela u izraelskoj religiji odaje Mojsi- 

jevo Petoknjižje i druge povijesne knjige Starog 
Zavjeta davno prije, nego su Izraelci dopali u asir- 
sko ropstvo, nakon kojeg su došli u dodir s Per- 
zijcima. Osim toga samo poimanje anđela u izrael- 
skoj religiji bitno je različito od onoga u parsi- 
stičkoj i mazdaističkoj nauci. Prema parsističkom 
poimanju duhovi su stvorovi Ahuramazde, pomoću 
kojih dolazi do izražaja manifestacija prirode ili 
volje ne samo božanstva, nego i ljudi, dok u izra- 
elskoj religiji anđeli su po naravi posebna bića, 
različita od Boga, koji ih je stvorio, da mu budu 
različitim načinom na službu. Ako se pak radi o 
broju »sedam anđela« (Tob. 12, 15), ni tu nema 
govora o sličnosti s parsizmom, jer u parsizmu po- 
znato jene sedam, nego šest Ameša Spenta. 


2) Racionalistiki prigovori zbog nekih geo- 
grafskih i povijesnih poteškoća taz 
kođer se mogu objasniti ili na temelju tekstualne 
kritike, ili na temelju točnije stvarne analize 
teksta. 

Ponajprije spominje se u tekstu Vulgate grad 
Rages kao mjesto obitavališta Raguelova i njegove 
porodice (Tob. 3, 7; 6, 6). Obje recenzije grčkog 
teksta (BA -+ &), imađu ovdje umjesto Rages 
Ekbatane (čv *Exfardvoic), a u tom se do- 
sljedno podudaraju obje recenzije grčkog tek- 
sta i na drugim mjestima, gdje se spominje Ra- 
guelovo boravište (Tob. 6, 6-18; 7, 1; 14, 12. 14; 
ah 14, 12. 13). U Vulgati se dakle očito radi o 
prepisivačkoj pogrješci, jer inače bi bilo isto bo- 
ravište Raguela i Gabela, dok je uistinu i prema 
tekstu Vulgate Gabelovo boravište bilo još veoma 
udaljeno od Raguelova (Tob. 9, 3), i to, kako se 
razabire iz Sinajskog kodeksa (Tob. 5, 7) dva 
dana hoda (što je očito premalo za udaljenost od- 
prilike 350 kilometara, dok je Aleksandar Veliki 
trebao za tu udaljenost uz veliku žurbu deset da- 
na). Grad Ekbatane nalazio se odprilike na mjestu 
današnjega grada Hamadan, a Rages nalazio se 

u blizini gorskih vratiju prema 'Kaspijskome moru, 
a to je blizu današnjega glavnoga grada Perzije 
Teherana. Nema poteškoće ni u tom, što se neki 
pozivaju na Strabona, koji kaže, da je Rages sa- 
građen istom u vrijeme Seleuka Nikatora, dakle 
u helenističko doba, pa da nije postojao u asirsko 
doba. Strabon naime kaže, da je Rages ponovno 
sagrađen ili obnovljen za Seleuka Nikatora i 
prozvan Europos)". : 


Dalje se racionalisti spotiču, da je pisac knjige o 
Tobiji bio podpuno neupućen u zemljopis- 
ne prilike, jer spominje, da je mladi Tobija odpu- 
tovao iz NinivA i istom nakon dan hoda prispio 
do rijeke Tigrisa, dok već sam grad Ninive leži na 
Tigrisu (s lijeve strane). No ova se poteškoća 
može riješiti ili tako, da se predpostavi, da je To- 
&ija stanovao negdje u predgrađu NinivA sa za- 
padne strane, na desnoj obali Tigrisa, pa je prvi 
dan putovanja učinio u smjeru zapadne obale Ti- 
grisa, a onda istom prešao preko te rijeke na is- 
točnu stranu i proslijedio dalje put kroz Medijsko 
gorje; drugo pak rješenje može biti ovo, da je 
Tobija odputovao iz Niniva ravno prema istoku do 
rijeke Zab, koja je pritok Tigrisa, a po svjedo- 
čanstvu Herodota (V, 52), davalo se i pritocima 
ime glavne rijeke. 

: Gledom na povijesne podatke spominje se, da 
je Tobija bio odveđen u ropstvo za asirskoga 
kralja Salmanasara (Tob. 1, 2), i da je po smrti 
Salmanasara zavladao njegov sin  Senaherib 
(Tob. 1, 18), kako to na oba mjesta imade tekst 
Vulgate. No sravnimo li ta mjesta s objema skupi- 
nama grčkih tekstova, u njima nalazimo mjesto 
Salmanasar Enemesar, što je po mišljenju 
filologa identično s imenom Inumsar, odnosno 
Ginumsar, što je nastalo transpozicijom iz 


*% Hasen Martinus S. J.. Lexicon Biblicum, CSS 
Parisiis 1905, vol. III, str. 728—724 pod Rages. 

asirskoga  Sarruginum ili Sarukin, koje je ime 
identično sa Sargon. Ovo je pak ime mnogo- 
strukim povijesnim spomenicima zajamčene lično- 
sti kralja nasljednika Salmanasarova. Sargon je 
dovršio opsadu Samarije, koju je bio započeo op- 
sjedati kralj Salmanasar, te je odveo izraelsko 
pučanstvo u asirsko ropstvo. Slično treba ispraviti 
tekst Vulgate: »mortuo Salmanasar rege, cum re- 
gnaret Sennacherib filius ejus pro eo« (Tob. 1, 
18), prema grčkom tekstu, gdje mjesto Salmana- 
sar ima Enemesar (— Sargon), jer je Senaherib 
faktično bio Sargonov sin i njegov neposredni na- 
sljednik na kraljevskom prijestolju. Ovakvim ob- 
jašnjenjem povijesnih podataka u knjizi o Tobiji 
(1, 2. 18) na temelju tekstualno kritičke analize i 
poredbe s grčkim tekstovima dovode se u podpun 
sklad biblijski povijesni podatci iz ove knjige s 
izvanbiblijskim povijesnim svjedočanstvima. Što se 
pak spominje u IV. Kralj. 15, 29, da je za kralja 
Faceje odveo izraelsko pučanstvo iz Galileje iz 
Neftalijeva plemena u sužanjstvo u Asiriju kralj 
Tiglatpilesar koji je vladao prije  Salmanasara 
(T45-127), nije u protuslovlju s navodom, da je 
"Tobija za vrijeme Salmanasara, odnosno Sargona 
(Tob. 1, 2), odveden u asirsko ropstvo, jer je na- 
kon Tiglatpilesarove transportacije još preostalo 
nešto pučanstva, koje se razbjeglo po gorama, da 
nije bilo onaj puta odvedeno u ropstvo, pa je do- 
palo istom kod konačnog pada izraelskoga kra- 
ljevstva drugom deportacijom u asirsko ropstvo 
(g. 721), a u toj se nalazio Tobija sa svojom po- 
rodicom. 


Dalje u grčkom tekstu (Tob. 14, 15 kodeks B) 
spominje se, da je grad Ninive bio razoren od 
Nabukodonosora i Asvera (u tekstu Sinajskoga 
kodeksa x od Ahiahara), dok u tekstu  Vulgate 
uopće nije spomenuta činjenica razorenja toga 
grada, nego samo proročki navještaj staroga 'To- 

bije o tom razorenju (14, 6). No činjenica je, da 
je grad Ninive bio razoren od Ciaksara i Nabopo- 
lasara, koja su imena krivnjom prepisivača iskriv- 
ljena, a to se vidi odatle, što u grčkom tekstu Si- 
najskoga kodeksa mjesto ovih dvaju imena stoji 
Ahiahar, koje biblijski kritici smatraju identičnim 
S imenom Ciaksar. Prema tomu ovo se mjesto 
zbog kritičke nesigurnosti i ne može smatrati oz- 
biljnom povijesnom poteškoćom. 


3) Hipoteza o literarnoj ovisnosti To- 
bijine knjige o pričama »zahvalnog mrt- 
vaca« i »mudrog Ahikara« također ne 
može pokolebati povijesni značaj knjige o Tobiji. 


U novije vrijeme drže sljedbenici tako zvane 
vjersko-poredbene škole (Religionsvergleichende 
Schule), napose Englez R. Harris, da im je uspjelo 
pronaći izvor »pripovijesti« o Tobiji u priči »0 za- 
hvalnom mrtvacu«. Ova je priča raširena u raz- 
ličitim varijantama po krajevima Istoka i Zapada, 
a sadržaj joj je ovaj: Neki mladi čovjek iskupi na 
putovanju nekog mrtvaca, koji je podlegao _zlo- 
stavljanju svog vjerovnika zbog neplaćenog duga, 
i ujedno mu omogući častan ukop. Na kasnijem 
putovanju dešava se taj mladi čovjek u velikoj ne- 
volji, iz koje se izbavlja neočekivanom čudesnom 
pomoći. U različitim varijantama igra u toj priči 
znatnu ulogu ženidba s vjerenicom odlična roda 
i izbavljenje iz pogibli na vodi. Napokon se objav- 
ljuje kao spasitelj duh spomenutog mrtvaca, kome 
je mladi putnik jednoć omogućio častan ukop, te 
mu zahvaljuje na dobročinstvu. 


Ali ovaj način objašnjavanja postanka 
Tobiji zabacuje i sam sra koji se dragska 
klanja drugom tumačenju postanka ove knjige na 
temelju priče o mudrom Haikaru iz »Tisuć i jedne 
nođi« On opaža da je nemoguće govoriti o kakvoj 
ovisnosti Tobijine knjige od priče o »zahvalnom 

mrtvacu«, jer toga motiva uopće ne nalazimo u toj 
knjizi)". 

Napokon je osobito pobudio pažnju spomenuti 
E. Cosquin sa svojom hipotezom o ovisnosti knjige 
Tobijine od orijentalne priče o »mudrom Haika- 
ru«, koje ime smatra identičnim s imenom Ahior, 
odnosno Ahikar, u Tobijinoj knjizi. O ovom pi- 
tanju opširno raspravlja egzegeta R. Galdos u 
svom komentaru knjige o Tobiji, te posvećuje u 
posebnom članku: »Excursus I critico-litterarius, 
problema  Tobitico-Ahikarianum«)* opsežniju kri- 
tičku raspravu tomu pitanju. Da čitava stvar bu- 
de što jasnija, treba da ukratko vidimo, u čemu se 
sastoji taj Tobija-Ahikarov problem. 

U Vulgatinom tekstu spominje se samo na jed- 
nome mjestu (Tob. 11, 20; grčki tekst 11, 18: 
Ahiahar ili Ahikar) ime Achior, i to sasvim mi- 
mogred, kao jednoga od Tobijinih rođaka (bra- 
tića), koji prisustvuju svadbenoj gozbi na po- 
vratku mladoga Tobije; u oba pak grčka teksta 
spominje se ovo ime (Ahiahar, Ahikar) u opros- 
nom govoru svome sinu prije svoje smrti (u Vul- 
gatinom tekstu toga nema), navodeći mu za po- 
uku primjer Ahikara (Ahiahara), koga je him- 
beno htio upropastiti neki Aman (x Nadab), ali 
se dogodilo obratno: da je Ahikar, čineći djela 
milosrđa, bio spašen iz smrtne pogibli, dok je 
Aman (Nadab) sam sebe upropastio svojom neza- 
hvalnošću prema svome dobrotvoru Ahikaru (koji 
ga je u mladosti odhranio) i svojim nepravednim 
klevetama protiv Ahikara. U grčkom tekstu knji- 
ge o Tobiji nalazimo ime Ahikar spomenuto još na 
početku knjige (1, 21. 22), odakle saznajemo, da 
je bio sin Anaela, brata starijeg Tobije, dakle bra- 
tić mlađeg Tobije. Taj je Ahikar bio postavljen 

7 Galdos R. n. dj. str. 27; — Schuster 1.-Holzam- 
mer-Selbst J.-Kalt E., Handbuch zur Biblischen Ge- 
schichte, I Bd. Freiburg im Breisgau 1925, str. 643 s i 


bilj. 2 13). 
* Galdos, n. dj. str. 19—39. 

vinotočom i upraviteljem kraljevskoga dvora u 
gradu Ninive za kralja Sarhedona, Senaheribova 
nasljednika. Kako je Ahikar bio uplivan kod kra- 
lja, isposlovao je starijem Tobiji, da se smio po- 
vratiti u Ninive, odakle se za okrutnoga kralja 
Senaheriba bio morao iseliti, nakon što mu je bilo 
oduzeto sve što je imao. Taj je Ahikar kasnije 
učinio starom Tobiji, kada je ovaj oslijepio, veliko 
dobročinstvo, jer ga je dvije godine hranio, sve 
dok se Ahikar nije odselio u Elimaidu (Tob. 2; 10, 
grčki tekst). 

E. Cosquin je u vezi s navodom iz govora sta- 
rijeg Tobije prije smrti (14, 10), — gdje dajući 
opomene svome sinu (u grčkom tekstu) čini alu- 
ziju na doživljaj Amana i Ahikara, kako je Aman 
htio zlobno upropastiti Ahikara, a upropastio je 
sam sebe, — postavio hipotezu, da se ovdje stari 
Tobija Poziva na priču o mudrom Ahikaru, koja 

. Je poznata po krajevima Orijenta." U savezu s ti- 
me izvodi dalje Cosquin, da je čitava knjiga o 
Tobiji literarno, sadržajno, umjetnički i s mo- 
Zo o vosinom tendencijom 

a se u njoj ne radi o stvarno istiniti ijesni: 
iendnjina. oo istinitim povijesnim 
nešto analogno, 


armenskom izvoru iz 10. st. POS. Kr. Isporedi li 
se oblik te priče iz ovog izvora s novijim nalazom 


"Hagen M, n dj. vol. I, str. 75 
" Galdos R. n dj str. 20. pe Sokhgdjajiui 


" Isti, n. dj. str. 26. 

papirosa u Elefantini, nađenim 8. 1907., gdje je 
opisana povijest i mudrost Asirca Ahikara, a po- 
tječe iz g. 407. pr, Kr., zapaža se, da se Cosquinov 
izvor iz 10. st. pos. Kr. znatno udaljuje od izvora 
ovog papirosa. Ovim je nalazom nastao znatan 
preokret u rješavanju Tobije-Ahikarova pitanja, 
i to u korist katoličkom tradicionalnom stanovi- 
štu o povijesnoj istinitosti knjige o Tobiji. Istina, 
Cosquin je i ovim nalazom htio utvrditi svoju hi- 
potezu o ovisnosti Tobijine knjige od pripovijesti 
o mudrom Ahikaru, ali upravo važna okolnost, da 
taj dokumenat potječe iz 407. g. pr. Kr., pokole- 
bala je u velikoj mjeri već gotovo općenito prihva- 
ćeno mišljenje novijih biblijskih stručnjaka o po- 
drijetlu Tobijine knjige iz 3. ili 2. stoljeća pr. Kr, 
komu se priklonio i Cosquin, pa je i u samom pi- 
tanju postanka ove knjige skrenula put onamo, 
da ga valja pomaknuti natrag najmanje do 5. sto- 
ljeća prije Kr. Katolički pak stručnjak Fr. Nau i 
protestantski stručnjak E. Sachau zaključuju na 
temelju kritičke analize teksta iz elefantinskog 
papirosa o mudrom Ahikaru, uspoređena s grčkim 
i latinskim tekstovima u Tobijinoj knjizi, da zbog 
stvarnije jednostavnosti i realnosti povijesnih po- 
dataka valja dati prednost u vremenu postanka 
Tobijinoj knjizi pred postankom priče o Ahikaru, 
kako je sačuvana u elefantinskom papirosu, koja 
inače predpostavlja povijesnu istinitost opstojanja 
Ahikarove osobe. Nema dakle nikakva pozitivnog 
dokaza, da bi osoba Ahikara, o kojoj je govor u 
Tobijinoj knjizi, bila legendarna ili izmišljena!. 
Osim toga važna je okolnost, što se u grčkim tek- 
stovima spominje osoba Ahikara ne samo u aluziji 
na Ahikarov doživljaj (14, 10), gdje ga Vulgatin 
tekst uopće ne spominje, nego još u tri navrata 
prije, i to u: 1, 21—22; 2, 10; i na trećem mjestu 
11, 20, gdje se poklapa s tekstom  Vulgate u ta- 


'* Schuster I.-Holzammer, Hdb. der Bibl. Gesch. I, 
str. 633s i blj. 3). 

kvom kontekstu, da nema nikakva razloga poda- 
vati mu legendarno značenje, nego je najprirodniji 
smisao jedino doslovno povijesni, 

Katolički tumačitelj knjige o Tobiji R. Galdos, 
nakon kritičkih raspravljanja Fr. Nau-a i E. Sa- 
chau-a, usvaja o odnosu Ahikara prema postanku 
Tobijine knjige konačno ovo mišljenje: 

U stadiju postojanja Tobijine knjige u nepi- 
sanom obliku (forma  agrapha) ne ovisi ova 
mia o gp marije izvoru pripovijesti 

Ahikaru, valja dopustiti povijesno opstoji 
Ahikarove osobe. ' sakao 

U drugom stadiju, t. j. stadiju prvotnog 
pisanog oblika (forma scripta simplex), može 
se dopustiti mogućnost pisanog izvora o Ahikaro- 
voj povijesti. 

U trećem stadiju, t. j. u posljednjem proši- 
renom pisanom stadiju Tobijine knjige, gdje 
se nalaze na svršetku podatci o smrti mladog 
Totija om je dopustiti dosljedno još u većoj 

i i : d i 

o Po eba pisanog izvora o Ahikarovoj po- 

iz ovog dakle raspravljanja možemo zaključiti, 
da je ne samo u suglasju s iskonskom predajom 
izraelske vjere i katoličke Crkve, nego i sa znan- 
stvenom analizom tekstova knjige o Tobiji i po- 
ređivanjem & dokumentima iz svjetovne povije- 
sti, da su u toj knjizi prikazani istiniti i stvarni 
povijesni događaji, kao što i po samom izvanjskom 
obliku i unutrašnjem sastavu najprirodniji (sen- 
sus obvius) povijesni smisao knjige. Katolicima, 
koji su tijesno povezani s katoličkom predajom 
Crkve, i koji u sebi osjećaju ono, što se naziva 
»sensus catholicus«, ne može dakle biti sasvim 
svejedno, da li tko ovu knjigu smatra istini- 
tom poviješću, ili samo »pripoviješću«, pa 
makar to bilo i S priznanjem stilističke i literar- 
no-umjetničke vrjednote, kao što ju je na pr. Lu- 


: 12 Galdos R,, n. dj. str. 39. 
18 


ter nazvao »eine sch&ne Geschichte« u smislu li- 
jepe i dirljive pripovijesti, ali ne objektivno 
istinite povijesti, nego dajući joj, kao i ostali pro- 
testanti od toga vremena dalje, tek mjesto među 
apokrifima. 

Naposljetku, budući da se nalazimo u neposred- 
nom susjedstvu istočne odijeljene (pravoslavne) 
crkve, mislim da ne će biti na odmet, da mimogred 
spomenem kao osobiti curiosum mišljenje Hrani- 
slava Tomića, koji je u izdanju svog prijevoda: 
»Knjiga Tovita, Beograd 1928, I. svezak serije 
»Nekanonskih« knjiga Staroga Zavjeta«, u »Uvo- 
du« na str. 5 postavio ovu logički nemoguću tvrd- 
nju: »Nekanonske knjige Staroga Zaveta, pra- 
voslavna crkva je od uvek priznavala za 
knjige od osobite važnosti i korisne, ma da ih 
nije stavila u svoj kanon. Korisnost i 
nazidateljni karakter ovih knjiga naročito je na- 
glašen i markiran od strane pravoslavne 
crkve time što ih je uvrstila među 
kanonske knjige u Biblijii u bogo- 
služenje.« Kakova je naime to razlika između 
»kanona pravoslavne crkve« i  »uvrštavanja od 
strane pravoslavne crkve među kanonske knjige u 
Bibliji«, — nije Hranislav Tomić u ovoj svojoj 
publikaciji objasnio, ali je ipak značajno, da na 
str. 9, gdje govori o »istoriskom autoritetu knji- 
ge«, kaže o Tobijinoj knjizi ovo: »Kao  biblisko 
istoriski spomenik, knjiga Tovita je vrlo drago- 
cena zato, što se samo u njoj jedinoj izlažu sve- 
dočanstva o političkom i religiozno moralnom 
stanju  Izrailjaca u asirskom  ropstvu«. Dakle, 
premda je inače zaražen protestantskim nazira- 
njem o nekanonicitetu te knjige, ipak je ne sma- 
tra poput Lutera za »eine sch&ne  Geschichte« u 
smislu »pripovijesti«, nego doista historij- 
skom knjigom! 

IL. Značenje riječi »pripovijest« 

Nastaje sada pitanje, da li se u hrvatskom je- 
ziku smije sasvim ravnodušno kazati za knjigu o 
Tobiji, da je ona »pripovijest« ? 

Pogledamo li u Broz-Ivekovićev rječnik hrvat- 
skoga jezika (Zagreb 1901, svez. II. P-Ž), naći će- 
mo na str. 228, stupac II, pod riječju »pripovijest« 
ovo: »f. das Sprichwort, proverbium: Blagovijest 
pripovijest (što se tiče zime. Posl. 15), mit Mari 
Verkiindigung (25 Marz) ist der Winter noch 
nicht vorbei Rj. — Da skupi sve naše narodne 
Pjesme, pripovijetke, pripovijesti, zagonetke, obi- 
čaje i riječi. Npr. III. Pjesme, zagonetke i pripo- 
vijesti, to je gotova narodna književnost... ali u 
pisanju pripovijedaka već treba misliti i riječi na- 
mještati. IV. Narodu u Hrv. pripovijest je isto 
što i pripovijetka; to će biti i u ovom primjeru: 

kva iznosi iz staroga zavjeta. prilike o očišćanju 
jednu za drugom... na svakoj teče Jordan tiho 
udarajući o biblijske bregove svoje dok ne uteče 

u jevanđelsku pripovijest. DP. 310«. 

* Ako je »narodu u Hrvatskoj«, kako je ovdje 
rečeno, »pripovijest« isto, što i »pripovijetka«, 
pogledajmo, što kaže navedeni rječnik na istoj 
strani dalje o značenju riječi »pripovijetka«,' koja 
znači: die _ Erzihlung, .narratio, fabula;  ispor. 
priča, gatka, gatnja, Pripovijest...« it. 4 : 

Ali da nam tkogod ne kaže, da je Broz-Ivekovi- 
ćev rječnik preuzeo u glavnom sadržaj Vukova i 
Daničićeva jezičnog blaga iz srpskoga jezika, po- 
gledajmo naš stari rječnik zaslužnog Hrvata, 

svećenika reda Pavlini, Ivana Belostenca, izdan u 
Zagrebu 1740, II. dio (hrvatsko-latinski) str. 427, 
II. stupac, pod »pripoveszt« s ovim značenjem: 
prichicza. Fabula, fictio, apologus, Aesopaci logi, 
narratiuncula a poetis celebrata, mythistoria, i 
t.d. — Prema tome pojam riječi  »pripovijeste 
nije nimalo zgodan, da se njime označuje sadržaj 
povijesnih biblijskih knjiga. 

Imenica »pripovijest« nije po svom pojmovnom 
opsegu istoznačna s imenicom »pripovijedanje«, 
što znači radnju, kojom tko pripovijeda, das 
Erzihlen, narratio. »Pripovijedanje« može značiti 
saopćivanje istinitog povijesnog događaja, ali i 
jednostavno prepričavanje nečega, bilo to istinito, 
ili izmišljeno. Kad bi se dakle za knjigu o Tobiji 
kazalo, da je to »pripovijedanje«, još bi se to ne- 
kako dalo podnijeti, ukoliko je taj pojam elasti- 
čan, pa dopušta i značenje istinskog povijesnog 
saopćivanja; ipak ne bi bilo zgodno upotreblja- 
vati taj izraz u slučaju, kad bi se mogao shvatiti 
dvoznačno, t. j. u smislu pričanja izmišljenih 
stvari. Ali kad bi se kazalo za knjigu o Tobiji, da 
je »pripovijest«, u značenju hrvatskoga jezika 
svakako to ne bi zvučilo skladno s poštivanjem 
objektivno-povijesnog značenja knige o Tobiji, 
već bi to bila velika opasnost ne samo za šire na- 
rodne krugove, nego i za veliki dio naše svjetovne 
inteligencije, da bi se ovakvim nazivanjem knjige 
o Tobiji moglo pogodovati širenju heterodoksnog 
protestantskog poimanja ove knjige, što držimo 
da nipošto ne bi bilo korisno za promicanje pije- 
teta prema Sv. Pismu uopće kao cjelini, niti pre- 
ma pojedinim knjigama, koje se u njemu nalaze 
kao sastavni dijelovi. 

Zato završujem, da sam se ne _ malo začudio, 
kad sam u I. svesku hrvatskog prijevoda Sv. Pis- 
ma od dra Ivana Ev. Šarića, Stari Zavjet, Povijes- 
ne knjige, Sarajevo 1941., str. 773, u predgovoru 
knjige o Tobiji naišao na ove stavke: »...knjiga 

Tobijina ima svoje ime od dviju glavnih osoba u 
pripovijesti...« (alin. 1) ..»Ta se svrha opa- 
ža jasno u cijeloj pripovijesti i iz riječi 
anđela Tobiji i njegovu sinu...« (Ali. 3)... 
»Mnogi katolički tumačitelji Svetoga Pisma drže, 
da su knjigu Tobijinu napisala obadvojica Tobija 
do pripovijesti o smrti mladoga  Tobije«. 
(alin. 4). 

Ne spada na nas, da prosuđujemo, kako je bilo 
moguće i koji su razlozi vodili prevodioca, da se 
poslužio ovakvom terminologijom u predgovoru 
svog prijevoda knjige o Tobiji u izdanju hrvat- 
skog prijevoda Sv. Pisma, i da li je prevodilac 
bio sebi svjestan značenja ovakve terminologije. 
O tom je nadležan da sudi hrvatski katolički epi- 
skopat. Ali svakako, kad bi koji katolički  bogo- 
slovski pisac ovakvu terminologiju upotrijebio u 
stručno znanstvenom bogoslovskom raspravljanju, 
bilo bi to u najmanju ruku »piarum aurium offen- 
sivum«, jer je u protimbi s dosadašnjim općim 
mišljenjem velike većine katoličkih  tumačitelja 
Enjige o Tobiji, kao što i u opreci s postojanom 
iskonskom crkvenom predajom. Uostalom, svoje 
smjerne izvođe najspremnije podlažem  neprevar- 
ljivoj presudi crkvenog Učiteljstva. 

